Tore di Embriæghi

A Tôre di Embriæghi a l'è l'ünica superstite fra e nümerose tôre che se erzeivan inta çittæ de Zena into Medioevo. Descriçion e stöia A se tröva in çimma ä "montâ a-a tore di Embriæghi" (Salita alla torre degli Embriaci), ä quæ a da o nomme. E atre tôre de Zena in parte son stæte abbattüe a causa de guære o de scontri, ma soviatütto son scomparse doppo o decretto do 1296, che o l'imponeiva che nisciün-na tôre a poesse superä l'altessa mascima de ottanta parmi. O scòpo de questo decretto o l'ea quello de impedï che e tôre fissan deuviæ inte e conteise çivî, che tanta parte han avüo inta stöia da çittæ. A Tôre di Embriæghi a s'è sarvä, inte quella occaxon, in riconoscimento di servissi reixi da-i Embriæghi durante e Crociate, perchè o cappostippite de questa famiggia o fu Ghiggermo Embriægo, dïto Testa de maggio, ch'o l'aveiva reizo poscibile a conquista de Gerusalemme con e sö macchine belliche. Âtri progètti Wikimedia Commons a contêgne di files in sce Tore di Embriæghi